Miriam Tlali

**Miriam Masoli Tlali** (født 11. november 1933, død 24. februar 2017) var en sørafrikansk forfatter.  Hun var den første svarte kvinnen i Sør-Afrika som ga ut en engelskspråklig roman, *Between Two Worlds*, i 1975. Hun var også en av de første som skrev om Soweto. Mesteparten av tekstene hennes ble opprinnelig forbudte av apartheidstyret i Sør-Afrika.

## Liv og virke
Miriam Masoli Tlali ble født i Doornfontein i Johannesburg i Sør-Afrika, og vokste opp i Sophiatown. Hun gikk på St. Cyprian's Anglican School og deretter Madibane High School. Hun studerte ved Universitetet i Witwatersrand til det ble stengt for svarte under apartheid-tiden; senere studerte ho ved National University of Lesotho (da kalt Pius XII University) i Roma i Lesotho. Hun måtte forlate studiene på grunn av pengemangel, og tok isteden sekretærskole og fant arbeid som bokholder i en møbelbutikk i Johannesburg.

Tlali brukte erfaringene sine til å skrive den første boken sin, *Muriel at Metropolitan*, en halv-selvbiografisk roman som ga et nytt synspunkt i sørafrikansk litteratur. Selv om boken var skrevet i 1969, ble ikke boken gitt ut på seks år, og mange forlag i Sør-Afrika avviste den. I 1975 ga Ravan Press ut *Muriel at Metropolitan*, men bare etter å ha tatt ut deler de var redde kunne rammes av sensuren. Censorship Board hadde likevel motvilje mot boka, og kort tid etter utgivelsen ble boken forbudt. Boken fikk et bredere publikum etter at Longman ga den ut i 1979 under navnet *Between Two Worlds*, og boken ble oversatt til flere andre språk, som japansk, polsk, tysk og nederlandsk.

Hennes andre roman, *Amandla*, var basert på Soweto-opprøret i 1976, og ble også forbudt i Sør-Afrika kort tid etter utgivelsen i 1980. Senere bøker av Tlali inkluderer *Mihloti* (norsk: *tårer*), en samling av noveller, intervju og sakprosa, som ble gitt ut i 1984 på det svarte forlaget Skotaville, som Tlali var med på å grunnlegge. Romanene hennes ble ikke tillatte i Sør-Afrika før i 1986. *Footprints in the Quag* ble gitt ut i 1989 av David Philip i Sør-Afrika, og under tittelen *Soweto Stories* av britiske Pandora Press.

Som forfatter dro Tlali til ulike deler av verden, blant annet arbeidet hun ett år i Nederland. Hun var også i USA. I 1978 tok hun del i et internasjonalt forfatterprogram ved Iowa State University, og holdt forelesinger i San Francisco, Atlanta, Washington DC og New York. Mellom 1989 og 1990 var hun gjesteakademiker ved Sør-Afrika-forskningsprogrammet ved Yale University. I 2010 var hun med på det internasjonale symposiet *Women's Words: African Worlds: Renewing a Dialogue between African Women Writers and Women of African Descent* ved Windybrow Theatre i Johannesburg.

Tlali døde i 2017, 83 år gammel. En bok med et utvalg av tekstene hennes ble utgitt med tittelen *Miriam Tlali: Writing Freedom*, med et forord av redaktøren Pumla Dineo Gqola, ble utgitt i 2021.

## Privatliv
Miriam Tlali var gift med Stephen Lehutso, men i et uvanlig valg for en sørafrikansk kvinne på denne tiden beholdt hun på pikenavnet sitt. De fikk to barn. Ektemannen hennes døde i 2001, og de to barna døde også før Tlali, sønnen Moses i 2004 og datteren Molebogeng i 2012.

## Prisar og utmerkelser
I 1995 ble Tlali tildelt Literary Lifetime Achievement Award av sørafrikanske Department of Arts, Culture, Science and Technology. I 2008 fikk hun Ikhamanga-ordenen i sølv.

## Bibliografi
* *Muriel at Metropolitan*, Johannesburg: Ravan Press, 1975. Som *Between Two Worlds*, Longman, 1979.
* *Amandla*, South Africa: Vivlia Publishers, 1980, .
* *Mihloti*, Johannesburg: Skotaville, 1984.
* *Footprints in the Quag*, David Philip Publishers, 1989, . Som *Soweto Stories*, London: Pandora, 1989.
* *Geteilte Welt* (*Muriel at the Metropolitan*, tysk oversettelse), Lehutso Legacy LLC., 1975
* *Soweto Stories*, tysk oversettelse Lehutso Legacy LLC.

## Referanser